PO SLOVENIJI , 14.10.99

Naslov: OBILNA TRGATEV V POSAVJU 

Napoved za  voditelja:

Marsikje po Sloveniji se bo konec tega tedna končala letošnja redna trgatev. V Posavju ugotavljajo, da jih je narava spet obilno obdarila z dobrim grozdjem, tako da bo zadnji letnik iz tega tisočletja prav gotovo vpisan v analih posavskega vinarstva. Zadovoljni pa so lahko tudi kooperanti, ki bodo za svoj pridelek dobili več kot preteklo leto.

Telop
Iz Posavja: Goran Rovan


Snemalec: Jože Grajžl


V teh dneh v Posavju končujejo letošnjo trgatev, za katero strokovnjaki pravijo, da je ena boljših v zadnjih letih.

Telop
ZDRAVKO MASTNAK – enolog 


V krški kmečki zadrugi so zaradi dobre prodaje cvička računali, da bodo letos odkupili več grozdja kot prejšnja leta. Kaže pa, da temu ne bo tako, saj je pridelka manj.

Telop
RUDI KOS – glavni kletar – KZ Krško


Kljub manjšim količinam, doslej so prevzeli 800 ton grozdja, predvsem cvičkovih sort, pa bo letnik 99 eden boljših v zadnjem času. Pa tudi količinsko ga ne bo bistveno manj kot preteklo leto, saj bodo samo v krški kleti napolnili okoli milijon litrov cvička.

Telop
ZDRAVKO MASTNAK – enolog 


Poleg strokovnjakov so z letošnjo trgatvijo lahko zadovoljni tudi vinogradniki, ki bodo svoj pridelek lahko ugodno in zlahka prodali.

Telop
JANEZ ŽIVIČ – vodja kleti – KZ Krško


Dozorelo grozdje in ugodno vreme bosta letos spet omogočila, da trgatev še ne bo kmalu zaključena. V krški kmečki zadrugi spet računajo na pozne trgatve in predikate, za katere jih je narava lani prikrajšala.

Telop
ZDRAVKO MASTNAK – enolog 


Zadnja trgatev v tem tisočletju je prav gotovo nekaj posebnega. Za dokončno oceno o tem, kakšno bo letošnje vino, pa bo treba še malo počakati. Vsaj tja do Martinovega.

Kaseta Beta Krško št. 

